

**Republika e Kosovës**

Republika Kosova-Republic of Kosovo

***Qeveria –Vlada-Government***

***Ministria e Drejtësisë – Ministarstvo Pravde – Ministry of Justice***

Në bazë të nenit 5 të Ligjit nr. 06/L-010 për Noterinë dhe nenit 4 të Udhëzimit Administrativ MD-NR. 01/2019 për mënyrën e dhënies dhe programin e provimit për noterinë, Ministria e Drejtësisë publikon:

**SHPALLJEN PUBLIKE**

**PËR DHËNIEN E PROVIMIT PËR NOTERINË**

Njoftohen të gjithë kandidatët e interesuar të cilët dëshirojnë që të aplikojnë për dhënien e provimit për **noter**se:

Afati për dorëzimin e aplikacioneve për dhënien e provimit për noter fillon prej datës **02 Nëntor** deri me**22 Nëntor 2023.**

Kërkesës për dhënien e provimit për noter e cila merret në Faqen Zyrtare të Ministrisë së Drejtësisë, duhet t’i bashkëngjiten dokumentet e **vërtetuara** me të cilat dëshmohet se kandidati i plotëson kushtet ligjore, si në vijim:

• Diplomën e Fakultetit Juridik, sipas programit katër vjeçar ose studimet master, kopja e Diplomës duhet te jetë e NOTERIZUAR;

• Vërtetimin për përvojën e punës profesionale në fushën juridike pas diplomimit konform nenit 5 paragrafi 1 të Ligjit Nr. 06/L-010 për Noterinë. Vërtetimi duhet të jetë origjinal ose kopje e NOTERIZUAR;

• Kopjen e letërnjoftimit;

• Nëse kandidati fakultetin e ka të përfunduar në shtetin tjetër, atëherë kandidati duhet ta sjell diplomën e nostrifikuar dhe Vendimin nga Ministria e Arsimit Shkencës dhe Teknologjisë e Republikës së Kosovës. Diploma dhe Vendimi duhet te dorëzohen në kopje te NOTERIZUARA.

Kërkesa për dhënien e provimit për noter dorëzohet në Ministrinë e Drejtësisë, Ish–Ndërtesa e Rilindjes kati përdhesë Arkivi i Ministrisë së Drejtësisë, Prishtinë, Republika e Kosovës, çdo ditë pune, nga ora 08:00 deri 16:00.

Kandidatit me vendim i lejohet hyrja në provimin e noterisë. Për datën, kohën dhe vendin e mbajtjes së provimit me shkrim dhe me gojë kandidatët do të njoftohen përmes njoftimit te publikuar në faqen zyrtare të Ministrisë së Drejtësisë.

Ministria e Drejtësisë pas përfundimit të afatit për aplikim do të hap afatin për pagesë, ndërsa shuma e pagesës do të jetë njëqind (100) euro.

**Për informata të hollësishme mund të drejtoheni në faqen zyrtare të Ministrisë së Drejtësisë**<https://md.rks-gov.net>  **ose ne nr. 038 200 67 096, 038 200 67 118.**

Vërejtje me rëndësi:

Çdo njoftim për provimin për noterinë që ka të bëjë me publikimin e rezultateve të provimit për noterinë, do të bëhet në faqen zyrtare të Ministrisë së Drejtësisë në bazë të numrit të protokollit të cilin kandidatët do ta pranojnë me rastin e aplikimit për provimin për noterinë në Arkivin e Ministrisë së Drejtësisë. Andaj, luten kandidatët që këtë numër të protokollit ta pranojnë dhe ruajnë me qëllim të identifikimit të tyre në Provimin për Noterinë kurdo që publikohen në faqen zyrtare të Ministrisë së Drejtësisë.

**Për informata të hollësishme mund të drejtoheni në faqen zyrtare te Ministrisë së Drejtësisë** <https://md.rks-gov.net/page.aspx?id=1,42>